เนชั่นทีวี
เนชั่นทีวี () เป็นสถานีข่าวแห่งแรกของประเทศไทยที่ออกอากาศตลอด 24 ชั่วโมง ดำเนินการโดย บริษัท เนชั่น ทีวี จำกัด บริษัทย่อยในเครือเนชั่น เดิมชื่อว่า เนชั่น แชนแนล () เริ่มส่งสัญญาณทางช่อง 8 ของสถานีโทรทัศน์เคเบิลยูบีซีเป็นครั้งแรก เมื่อวันที่ 1 มิถุนายน พ.ศ. 2543 และต่อมาย้ายการออกอากาศจากยูบีซี ช่อง 8 ไปยังสถานีวิทยุโทรทัศน์ไททีวี ช่อง 1 ผ่านระบบแอนะล็อก เอ็มเอ็มดีเอส เมื่อวันที่ 1 พฤษภาคม พ.ศ. 2546 จนถึงปี พ.ศ. 2557 และย้ายมาออกอากาศในโทรทัศน์ภาคพื้นดินระบบดิจิทัล ทางช่อง 22 จนถึงปัจจุบัน

ประวัติ 
เนชั่น แชนแนล ออกอากาศครั้งแรกเมื่อ วันที่ 1 มิถุนายน พ.ศ. 2543 เวลา 12.00 น. ทางสถานีโทรทัศน์ยูบีซี ช่อง 8 โดยเริ่มออกอากาศด้วยภาพบรรยากาศสดในเฮลิคอปเตอร์ของสถานีฯ โดยมีรุ่งนภา กมลนรนาถ ประจำอยู่ที่เฮลิคอปเตอร์ เพื่อเตรียมลงจอด ณ อาคารอินเตอร์ลิงก์ ก่อนจะตัดภาพไปที่ห้องข่าวเพื่อให้สุทธิชัย หยุ่น ผู้ร่วมก่อตั้งเครือเนชั่น กล่าวเปิดสถานีอย่างเป็นทางการ โดยในช่วงท้ายของคำประกาศเปิดสถานี รุ่งนภาและผู้สื่อข่าวทุกคนได้ตอบคำถามที่สุทธิชัยกล่าวว่า "นักข่าวของเราทุกคน พร้อมหรือยังครับ" ว่า "พร้อมแล้ว" โดยปรากฏทีละคน และ ก่อนที่สุทธิชัยจะกล่าวปิดว่า "เราขอมอบเนชั่นแชนแนล เป็นสมบัติของประชาชนคนไทยทุกท่านครับ" ก่อนจะตกภาพเฮลิคอปเตอร์ที่กำลังบินผ่านอาคาร ก่อนจะตัดเข้าสู่อัตลักษณ์ของสถานี และเริ่มด้วยรายการข่าว "เนชั่นทันสถานการณ์ 12:00 น." โดยผู้ประกาศข่าวคู่แรกคือรุ่งนภาและกนก รัตน์วงศ์สกุล โดยมีทีมข่าว 400 คน และกองบรรณาธิการหนังสือพิมพ์ในเครือเนชั่น โดยมีอดิศักดิ์ ลิมปรุ่งพัฒนกิจ เป็นบรรณาธิการบริหารคนแรกของช่อง ดำเนินการโดย บริษัท เนชั่น ทีวี จำกัด (เมื่อก่อนใช้ชื่อว่า บริษัท เอ็นบีซี เน็กซ์ วิชั่น จำกัด) บริษัทย่อยของ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ในเครือเนชั่น

ต่อมาในวันที่ 1 พฤษภาคม พ.ศ. 2546 เนชั่น แชนแนล ได้ย้ายการออกอากาศ จาก ยูบีซี 8 มาสู่ สถานีโทรทัศน์ไททีวี ช่อง 1 ผ่านทางระบบ MMDS ครอบคลุมรัศมีในเขตกรุงเทพมหานครและปริมณฑล โดยให้เหตุผลว่า มีอำนาจรัฐเข้าแทรกแซง โดยคืนก่อนหน้านั้น 1 วัน (30 เมษายน พ.ศ. 2546) เนชั่นแชนแนลได้จัดรายการพิเศษ "Memory Night" เพื่อเตรียมอำลาผู้ชมทางยูบีซี 8 โดยสุทธิชัย หยุ่น เป็นผู้ดำเนินรายการ และมีคณะผู้ประกาศข่าวของสถานีร่วมในรายการดังกล่าว นอกจากนี้ บริษัท เอ็มดีเอส ของออสเตรเลีย ได้ลงนามในสัญญาซื้อรายการจากเนชั่นทีวี เพื่อนำไปออกอากาศผ่านดาวเทียม และผลิตช่องรายการใหม่ ให้กับสถานีโทรทัศน์ WETV จังหวัดเชียงใหม่ ทางช่อง 9 ภายใต้ชื่อ Nation Channel Chiangmai

เนชั่นทีวีในระบบดิจิทัล 
เมื่อวันที่ 27 ธันวาคม พ.ศ. 2556 เอ็นบีซี เน็กซ์ วิชั่น ชนะการประมูลช่องรายการข่าวในระบบดิจิทัล ในช่องหมายเลข 22 จึงได้เปลี่ยนชื่อช่องเป็น "เนชั่นทีวี" () ในวันที่ 17 มีนาคม พ.ศ. 2557 พร้อมปรับปรุงตราสัญลักษณ์ให้มีความทันสมัยมากยิ่งขึ้น และเริ่มทดลองออกอากาศตั้งแต่วันที่ 1 เมษายน พ.ศ. 2557

การปรับอัตลักษณ์ 
ในวันที่ 1 มกราคม พ.ศ. 2558 เนชั่นทีวีได้ปรับอัตลักษณ์อีกครั้ง โดยเป็นตัวอักษร N อยู่ในวงกลม ลอยตัวอยู่เหนือตัวอักษร Nation ซึ่งมาจากอัตลักษณ์เดิม แต่นำลูกโลกออก พร้อมปรับอัตราส่วนจอเป็น 16:9 เช่นเดียวกับสถานีโทรทัศน์ดิจิทัลอื่นๆ แต่บางกรณี เช่น ภาพในห้องส่ง ยังคงเป็นอัตราส่วน 4:3 เช่นเดิม จนกระทั่งเมื่อมีการย้ายห้องส่งของสถานีไปยังห้องส่ง ณ เดอะโคสท์ไลฟ์สไตล์มอลล์ เขตบางนา กรุงเทพมหานคร (ปัจจุบันยุติออกอากาศที่เดอะโคสต์บางนา และคืนพื้นที่ให้กับผู้ดำเนินการเพื่อให้เช่า) รวมถึงจัดซื้ออุปกรณ์และระบบการออกอากาศใหม่ที่ห้องส่งหลักอาคารอินเตอร์ลิงก์ รายการของเนชั่นทีวีทุกรายการจึงออกอากาศในอัตราส่วนจอ 16:9 ก่อนที่ต่อมาในวันที่ 9 มกราคม พ.ศ. 2563 เนชั่นทีวีได้มีการเปลี่ยนแปลงโลโก้อีกครั้งเพื่อความทันสมัย โดยมีจะงอยแยกออกมาเพิ่มจากหัวมุมบนซ้ายของตัวอักษร N ในลักษณะคล้ายกับเลข 1

รายการ 
รายการต่าง ๆ ของเนชั่นทีวีที่มีชื่อเสียง อาทิ เก็บตกจากเนชั่น ดำเนินรายการโดยกนก รัตน์วงศ์สกุล และธีระ ธัญไพบูลย์, ชีพจรโลก กับสุทธิชัย หยุ่น, คมชัดลึก ที่สร้างชื่อให้กับสรยุทธ สุทัศนะจินดา ก่อนจะลาออกจากเครือเนชั่น หลังจากย้ายไปยังไททีวีราว 3 สัปดาห์

นอกจากนี้ เนชั่น บรอดแคสติ้ง คอร์ปอเรชั่น ยังเคยผลิตรายการโทรทัศน์ เสนอทางโมเดิร์นไนน์ทีวี และททบ.5 อีกด้วย แต่ปัจจุบันได้ย้ายมาออกอากาศทางเนชั่นทีวีทั้งหมดแล้ว

การแพร่ภาพออกอากาศ

สถานที่ออกอากาศ 
 1858/51-62 อาคารอินเตอร์ลิงก์ ทาวเวอร์ ชั้น 12A ถนนเทพรัตน แขวงบางนาใต้ เขตบางนา กรุงเทพมหานคร (1 มิถุนายน พ.ศ. 2543 - 28 มีนาคม พ.ศ. 2563)
 1854 ถนนเทพรัตน แขวงบางนาใต้ เขตบางนา กรุงเทพมหานคร (28 มีนาคม พ.ศ. 2563 - ปัจจุบัน)

ผู้ประกาศข่าวและผู้รายงานข่าว

ผู้ประกาศข่าวและผู้รายงานข่าวที่มีชื่อเสียง 
 ยุคล วิเศษสังข์
 รพีพรรณ เรือนศรี
 วราวิทย์ ฉิมมณี
 นลิน สิงหพุทธางกูร
 อรการ จิวะเกียรติ
 พิภู พุ่มแก้วกล้า
 สมชาย มีเสน
 ประชาไท ธนณรงค์
 กรรณิการ์ รุ่งกิจเจริญกุล
 บากบั่น บุญเลิศ
 วีระศักดิ์ พงศ์อักษร
 ปกรณ์ พึ่งเนตร
 ณัฐภัทร พรหมแก้ว
 ศักดา เสมอภพ
 ศุภวรรณ โต๋ห์
 สรารัตน์ รัตนสุวรรณ
 เพ็ญพรรณ แหลมหลวง
 อติชาต วงศ์วุฒิวัฒน์
 กิตติดิษฐ์ ธนดิษฐ์สุวรรณ
 วิลาสินี แวน ฮาเรน
 ณิชชนันทน์ แจ่มดวง
 อาชวินท์ สุกสี
 วรัญสุดา การุณยธัช
 รมย์รัมภา เริ่มรู้
 สลิตา พรรณลึก
 ทัศนียา รัตน์วงศ์
 รัชชนนท์ เนาว์สุวรรณ
 ลลิตา มั่งสูงเนิน
 ปิยวรรณ ประเมษฐะวนิช
 ศตคุณ ตันทวีวิวัฒน์
 ธีร์วัฒน์ ชูรัตน์
 สุทธิรักษ์ อุฒมนตรี 
 ชลธิชา รอดกันภัย
 ชิบ จิตนิยม
 ชาญชัย ประทีปวัฒนวงศ์
 มัฐฌญากร มีทรัพย์ปรุง
 กุญชนิตา กุญชร ณ อยุธยา
 ขจรชัย เพชรรัตน์
 ภคนันท์ มุมาน

ผู้ประกาศข่าวและผู้รายงานข่าวในอดีต 
 สุทธิชัย หยุ่น (ปัจจุบันเป็นสื่อมวลชนอิสระ)
เทพชัย หย่อง (ปัจจุบันอยู่ไทยพีบีเอส)
สรยุทธ สุทัศนะจินดา (ปัจจุบันอยู่ช่อง 3 เอชดี)
สู่ขวัญ บูลกุล (ปัจจุบันยุติทำหน้าที่แล้ว)
รุ่งนภา ชุมชัยเวทย์ (สกุลเดิม: กมลนรนาถ) (ปัจจุบันยุติทำหน้าที่แล้ว)
สโรชา พรอุดมศักดิ์ (ปัจจุบันอยู่นิวส์วัน)
วิทย์ สิทธิเวคิน (ปัจจุบันอยู่อมรินทร์ทีวี และ เดอะสแตนดาร์ด)
กุลนัดดา ปัจฉิมสวัสดิ์ แอนเดอร์สัน (ปัจจุบันยุติทำหน้าที่แล้ว)
สมฤทัย ทรัพย์สมบูรณ์ (ปัจจุบันอยู่ช่อง 3 เอชดี)
ปรัชญา อรเอก (ปัจจุบันเป็นนักจัดรายการที่สถานีวิทยุ FM 96.5 คลื่นความคิด)
เอกพร ศรีสุขทวีรัตน์ (ปัจจุบันอยู่พีพีทีวี และ MCOT News FM 100.5)
บารมี นวนพรัตน์สกุล (ปัจจุบันยุติทำหน้าที่แล้ว)
พัชรพรรณ วัฒนานุสิทธิ์ (ปัจจุบันยุติทำหน้าที่แล้ว)
ภัทรพร บุณยมานนท์ (ปัจจุบันยุติทำหน้าที่แล้ว)
กวีพันธ์ มนตรีวงศ์ (ปัจจุบันอยู่สถานีวิทยุโทรทัศน์รัฐสภา)
เจษฎา อุปนิ (ปัจจุบันอยู่ช่อง 7 เอชดี)
กฤติกา ขอไพบูลย์ (สกุลเดิม: ศักดิ์มณี) (ปัจจุบันยุติทำหน้าที่แล้ว)
อังคนางค์ ใหม่มงคล (ปัจจุบันอยู่อมรินทร์ทีวี)
จิรายุ จูฑะพุทธิ (สกุลเดิม: กาศเจริญ) (ปัจจุบันยุติทำหน้าที่แล้ว)
ก่อเขต จันทเลิศลักษณ์ (ปัจจุบันอยู่ไทยพีบีเอส)
สุผจญ กลิ่นสุวรรณ (ปัจจุบันเป็นพิธีกรสังกัดอิสระ)
 ปิยลักษณ์ รักประทานพร (ปัจจุบันอยู่ทีเอ็นเอ็น 16)
 นิศรารัตน์ วิไลลักษณ์ (ปัจจุบันยุติทำหน้าที่แล้ว)
 สมภพ รัตนวลี (ปัจจุบันอยู่ช่องเวิร์คพอยท์ และดำรงตำแหน่งผู้อำนวยการฝ่ายข่าว)
 ภาพิมล วิสาโรจน์ (ปัจจุบันอยู่ช่องเวิร์คพอยท์)
 กมลเนตร นวลจันทร์ (ปัจจุบันอยู่ช่อง 9 เอ็มคอตเอชดี)
 บรรจง ชีวมงคลกานต์ (ปัจจุบันอยู่ช่องเวิร์คพอยท์)
 อุมาพร ธำรงวงศ์โสภณ (ปัจจุบันอยู่ช่องเวิร์คพอยท์)
 เสถียร วิริยะพรรณพงศา (ปัจจุบันเป็นผู้ช่วยกรรมการผู้อำนวยการใหญ่ฝ่ายข่าว พีพีทีวี)
 วรรณศิริ ศิริวรรณ (ปัจจุบันอยู่ช่อง 9 เอ็มคอตเอชดี)
 ศุนันทวดี อุทาโย (ปัจจุบันอยู่สำนักข่าว Business Today)
 นุชหทัย โชติช่วง (ปัจจุบันยุติทำหน้าที่แล้ว)
 อรรวี แตงมีแสง (ปัจจุบันยุติทำหน้าแล้ว)
 เทพกิจ ฉัตรสุริยาวงศ์ (ปัจจุบันอยู่ช่อง 8)
 สิริรักษ์ เกษมสันต์ ณ อยุธยา (สกุลเดิม: แสงจันทร์ฉาย) (ปัจจุบันยุติทำหน้าที่แล้ว)
 ปรัช เกียรติพงษ์สาร (ปัจจุบันยุติทำหน้าที่แล้ว)
 จอมขวัญ หลาวเพ็ชร์ (ปัจจุบันอยู่ The Matter)
 วิจิตรา ดวงดี (ปัจจุบันยุติทำหน้าที่แล้ว)
 เอี่ยม พุ่มคำ (ปัจจุบันยุติทำหน้าที่แล้ว)
 นพรัตน์ ชัยเฉลิมมงคล (ปัจจุบันอยู่สำนักข่าว VOA)
 เปมิกา ยอแสงรัตน์ (ปัจจุบันยุติการทำหน้าที่แล้ว)
 โมไนย เย็นบุตร (ปัจจุบันอยู่ ทีเอ็นเอ็น 16)
 นพฤทธิ์ กมลสุวรรณ (ปัจจุบันทำสื่อออนไลน์ภายใต้ชื่อ Brickinfo News)
 เรวดี พัสุนิรมล (ปัจจุบันยุติทำหน้าที่แล้ว)
 ชฎาพร ลิน (ปัจจุบันยุติทำหน้าที่แล้ว)
 ภูริภัทร มั่นการโชค (ปัจจุบันยุติทำหน้าที่แล้ว)
 สถาพร พงษ์พิพัฒน์วัฒนา (ปัจจุบันอยู่พีพีทีวี)
 อมร แต้อุดมกุล (ปัจจุบันอยู่เจเคเอ็น 18 บาย ท็อปนิวส์)
 นงวดี ถนิมมาลย์ (ปัจจุบันอยู่นิวส์วัน และ MCOT News FM 100.5)
 ยุวดี เลิศแสงเพชร (ปัจจุบันยุติทำหน้าที่แล้ว)
 อุไรศรี เอกเศวตอนันต์ (ปัจจุบันยุติทำหน้าที่แล้ว)
 สุภิดา สุคันโธ (ปัจจุบันยุติทำหน้าที่แล้ว)
 พิชชาพัทธ อาจพงษา (ปัจจุบันยุติการทำหน้าที่แล้ว)
 ธนัชชา ชลายนนาวิน (ปัจจุบันยุติทำหน้าแล้ว)
 พรชนก ฉลาดแย้ม (ปัจจุบันยุติทำหน้าที่แล้ว)
 กนกวรรณ มณีแสงสาคร (ปัจจุบันอยู่สำนักข่าว Business Today)
 มานิสา พงษ์พรต (ปัจจุบันยุติทำหน้าที่แล้ว)
 ภัทร จินตนะกุล (ปัจจุบันอยู่ทีเอ็นเอ็น 16)
 นิธิศ นาเจริญ (ปัจจุบันยุติทำหน้าที่แล้ว)
 ธนานุช สงวนศักดิ์ (ปัจจุบันยุติทำหน้าที่แล้ว)
 องค์กช วรรณภักตร์ (ปัจจุบันยุติทำหน้าที่แล้ว)
 กิตติพัฒน์ ศรีหิรัญกุล  (ปัจจุบันยุติทำหน้าที่แล้ว)
 นภพัฒน์จักษ์ อัตตนนท์ (ปัจจุบันอยู่สำนักข่าว Workpoint Today)
 ธนวัน ปันทะโชติ (ปัจจุบันอยู่ทีเอ็นเอ็น 16)
 พัชร์สุรางค์ เดชาพุทธรังษี (ปัจจุบันเป็นโปรดิวเซอร์ของทีวีบูรพา)
 นพดล ศรีทวีกาศ (ปัจจุบันอยู่ SMMSPORT)
 ศุภโชค โอภาสะคุณ (ปัจจุบันอยู่อมรินทร์ทีวี)
 สถาปัตย์ แพทอง (ปัจจุบันอยู่อมรินทร์ทีวี)
 รังสิมา ศฤงคารนฤมิตร (ปัจจุบันอยู่อมรินทร์ทีวี)
 อังสุมา ศรีดอกคำ (ปัจจุบันอยู่อมรินทร์ทีวี)
 บัณฑิต ประทุมตะ  (ปัจจุบันยุติทำหน้าที่แล้ว)
 ชนุตรา เพชรมูล (ปัจจุบันอยู่เจเคเอ็น 18 บาย ท็อปนิวส์)
 ธนาคาร ธนาเกียรติภิญโญ (ปัจจุบันยุติทำหน้าที่แล้ว)
 วีณารัตน์ เลาหภคกุล (ปัจจุบันอยู่ช่องวัน 31)
 บัญชา แข็งขัน (ปัจจุบันอยู่ช่องวัน 31 และดำรงตำแหน่งบรรณาธิการบริหารข่าวสำนักข่าววันนิวส์)
 เอกรัฐ ตะเคียนนุช (ปัจจุบันอยู่พีพีทีวี และสำนักข่าว SEEU)
 กัณฐ์ทัพ เลิศฤทธิเศรษฐ์ (ปัจจุบันยุติทำหน้าที่แล้ว)
 ณยา ใจกาวัง (ปัจจุบันอยู่ฝ่ายควบคุมการผลิต​ช่องวัน 31)
 ญาดา จักรไชย (ปัจจุบันยุติทำหน้าที่แล้ว)
 กลยุทธ์ โหงวเกิด (ปัจจุบันอยู่ช่องวัน 31)
 ทินณภพ พันธะนาม (ปัจจุบันอยู่ช่องวัน 31)
 สุชาดา นิ่มนวล (ปัจจุบันอยู่พีพีทีวี)
 นิติรัฐ บัวจันทร์ (ปัจจุบันอยู่ช่องวัน 31 และจีเอ็มเอ็ม 25)
 ผกามาศ สหดิฏฐกุล (ปัจจุบันยุติทำหน้าที่แล้ว)
 บุญระดม จิตรดอน (ปัจจุบันอยู่เจเคเอ็น 18 บาย ท็อปนิวส์ และ MCOT News FM 100.5)
 ณัฐวุฒิ บุญโท (ปัจจุบันอยู่พีพีทีวี)
 สนธิญาณ ชื่นฤทัยในธรรม (ปัจจุบันดำรงตำแหน่งประธานกรรมการบริหารสถาบันทิศทางไทย และบริษัท ท็อปนิวส์ ดิจิตัล มีเดีย จำกัด)
 เชิงชาย หว่างอุ่น (ปัจจุบันอยู่ททบ.5 เอชดี)
 กนก รัตน์วงศ์สกุล (ปัจจุบันอยู่เจเคเอ็น 18 บาย ท็อปนิวส์)
 ธีระ ธัญไพบูลย์ (ปัจจุบันอยู่เจเคเอ็น 18 บาย ท็อปนิวส์)
 อัญชะลี ไพรีรัก (ปัจจุบันเป็นผู้อำนวยการข่าว แนวหน้าออนไลน์)
 สันติสุข มะโรงศรี  (ปัจจุบันอยู่เจเคเอ็น 18 บาย ท็อปนิวส์)
 วรเทพ สุวัฒนพิมพ์ (ปัจจุบันอยู่เจเคเอ็น 18 บาย ท็อปนิวส์ และช่องสุวรรณภูมิ)
 สถาพร เกื้อสกุล (ปัจจุบันอยู่เจเคเอ็น 18 บาย ท็อปนิวส์)
 อุบลรัตน์ เถาว์น้อย (ปัจจุบันอยู่เจเคเอ็น 18 บาย ท็อปนิวส์)
 วุฒินันท์ นาฮิม (ปัจจุบันอยู่เจเคเอ็น 18 บาย ท็อปนิวส์)
 เจษฎ์ ประเสริฐรุ่งเรือง (ปัจจุบันอยู่อมรินทร์ทีวี)
 เสรี วงษ์มณฑา (ปัจจุบันอยู่เจเคเอ็น 18 บาย ท็อปนิวส์ และพิธีกรอิสระ)
 ทศวรรต ทะสุวร (ปัจจุบันยุติทำหน้าที่แล้ว)
 กฤษนะ ละไล (ปัจจุบันผู้บริหารมูลนิธิอารยสถาปัตย์)
 ชวัลน์ จันทร์ทรัพย์ (ปัจจุบันอยู่ทีเอ็นเอ็น 16)
 กรองบุญ ศรีสรรพกิจ (ปัจจุบันยุติทำหน้าที่แล้ว)
 นันทขว้าง สิรสุนทร (ปัจจุบันเป็นบรรณาธิการข่าวบันเทิงและกีฬา อมรินทร์ทีวี)
 ทิวาพร เทศทิศ (ปัจจุบันอยู่พีพีทีวี)
 ภาสพล โตหอมบุตร (ปัจจุบันยุติการทำหน้าที่แล้ว)
 นารากร ติยายน (ปัจจุบันเป็นสื่อมวลชนอิสระ)
 นภัส ธีรดิษฐากุล (ปัจจุบันอยู่ช่อง 9 เอ็มคอตเอชดี, สำนักข่าว SEEU และพิธีกรอิสระ)
 ดนย์ วัฒนวิบูลย์ (ปัจจุบันอยู่อมรินทร์ทีวี)
 อรรินทร์ ยมกกุล (ปัจจุบันอยู่ช่องวัน 31 และจีเอ็มเอ็ม 25)
 พัชระ สารพิมพา (ปัจจุบันจัดรายการที่สถานีวิทยุ FM 96.0 ZaabNews)

รางวัล 
 รางวัล Maya Entertain Awards 2022 สาขา รายการข่าวยอดเยี่ยม ประจำปี 2022 รายการ เนชั่นกรองข่าว

ดูเพิ่ม 
 รายนามผู้ประกาศข่าวและผู้รายงานข่าว สถานีโทรทัศน์เนชั่นทีวี

อ้างอิง

แหล่งข้อมูลอื่น 
 เว็บไซต์สถานีโทรทัศน์เนชั่นทีวี

ผู้ผลิตรายการข่าว
ช่องข่าวในประเทศไทย
สถานีโทรทัศน์ในประเทศไทย
เครือเนชั่น
โทรทัศน์ระบบดิจิทัลในประเทศไทย